4 Monna mongwe yo o nyetseng wa kwa Japane a re: “Mathata a tsa madi a ke neng ke na le one, a ne a ngomola pelo fela thata. Mme e re ka ke ne ke sa buisane le mogatsake ka kgang eno, le ene o ne a ikutlwa a imetswe fela thata. Mo godimo ga moo, bosheng jaana o ne a lebana le mathata a a masisi a botsogo. Ka dinako tse dingwe, go ngomoga pelo jalo go ne go dira gore re feleletse re lwa.” Go na le dikgwetlho tse dingwe mo lenyalong tse re sa kgoneng go di tila mme ga go reye gore ga di kgone go rarabololwa. Jehofa a ka thusa banyalani gore ba nne le lenyalo le le nonofileng e bile le itumetse. (Bala Pesalema 127:1.) Mma re tlotle ka dintlha di le tlhano tse di thusang gore lenyalo e nne le le nonofileng le le le nnelang ruri. Mme go tswa foo, re tla bona kafa lorato lo ka dirisiwang ka gone mo dintlheng tseo.